PROPOLIS 


darul albinelor 


Propolisul este un produs de digestie al albinelor format prin culegere de materii 
răşinoase de pe diverse specii de arbori, în special de pe mugurii de plop, arin, conifere, plopi 
şi pruni şi amestecarea lor cu ceară de albine şi alte secreţii ale acestora. 

Propolisul a fost utilizat de secole în întreaga lume. În Egiptul antic era folosit în 
procesul de îmbălsămare a morților. A fost introdus în farmacopeea engleză încă din secolul 
al XVII-lea. 

Cuvântul propolis provine din cuvintele greceşti pro — înainte şi polis — oraş, 
referindu-se la utilizarea de către albine pentru a reduce mărimea intrării în stup în scopul 
apărării acestuia. 

Compoziţia chimică a propolisului este diferită în funcție de speciile de plante de unde 
este colectat, de anotimp, locaţia geografică, dar cuprinde, în general, următoarele substanţe: 
aminoacizi, acizi fenolici, esteri ai acizilor fenolici, acid cinamic, acid cumaric, terpene, 
hesperatin, acid nicotinic, acid cafeic, rezine, uleiuri esenţiale, vitamine, minerale, polen, 
propolin H, polifenoli, aldehide fenolice, sesquiterpene, coumarine, steroizi, fenilpropanoide. 
Unele persoane au alergie la propolis, alergenii fund 3-metil-2-butenil cafeat, fenil cafeat, 
benzilsalicilat şi benzil cinamat. 

Propolisul, prin multitudinea de principii active constituente, are proprietăţi antivirale, 
antiparazitare, antiinflamatoare, imunomodulatoare, antitumorale,  vasorelaxante, 
antioxidante, vasoprotective. 

Efectul antiinflamator, dovedit atât in vitro cât şi in vivo este exprimat prin suprimarea 
căii lhpogenazei din metabolismul acidului arahidonic, scăderea sintezei de prostaglandine şi 
leucotriene care sunt implicate în inflamație. 

Prin flavonoidele din compoziţie, incluzând pinocembrinul, galanginul, pinobanksinul, 
pinobanksin-3-acetatul, are efecte antimicrobiene faţă de Enreroccocus faecalis, Clostridium, 
Bacteroides,  Propionibacterium, Streptococcus pneumoniae, Haemophilus influenzae, 
Haemophilus parainfluenzae, Moraxella catarrhalis, Streptococcus pyogenes, Helicobacter 
pylor, Streptococcus mutans. 

Are efecte imunomodulatoare prin acidul cafeic şi fenilesterul acidului cafeic şi 
proprietăți antioxidante prin constituenții fenilpropanoidici. 

Prin aceste proprietăți, dovedite prin numeroase studii ştiinţifice şi clinice, este eficient 
în cervicite acute, arsuri, dureri dentare, gingivite, infecții cu HIV, Helicobacter pylori, 
infecţii bacteriene, parazitare, fungice, stomatite, boli reumatice, rinofaringite, infecţii 
respiratorii, eczeme, virus herpetic, laringite, osteoporoză, psoriazis, boli de piele, 
tuberculoză. De asemeni este indicat în giardioză, stomatite, placă dentară, infecţii genitale, 
vaginite. 

Efectele benefice ale propolisului în multiple afecţiuni respiratorii a fost intens studiat: 
previne rinofaringita, este util în caz de sinuzită, guturai, gripă, faringită, bronşită, 
pneumonie, otită, întăreşte sistemul imunitar prevenind infecțiile tractului respirator. Dacă 
este folosit concomitent cu echinacea şi vitamina C efectele sale sunt mult mărite. 


Datorită proprietăților antiinflamatoare propolisul este un bun adjuvant în cazul 
astmului. Studii clinice au arătat că acesta acționează prin descreşterea interleukinelor, 
prostaglandinelor şi creşterea citokinelor „protective”. Aceasta se manifestă prin creşterea 
capacităţii vitale (FVC — forced vital capacity), reducerea incidenţei şi severităţii atacurilor 
nocturne, îmbunătăţeşte funcţia de ventilaţie respiratorie. 

Activitatea antivirală se manifestă, în cazul răcelii, guturaiului, gripei, şi prin compuşii 
acidului cinamic. 

Un aspect deosebit de important este cel al folosirii preventive a propolisului, pentru 
întărirea sistemului imunitar, al rezistenţei organismului la infecţii, deoarece, datorită 
proprietăților imunomodulatoare, acesta funcționează ca un veritabil vaccin natural. 


